Wir der Schultheiss, die rete und die zweyhundert der Stadt Berne embieten den reten, den burgeren und der gemeind ze Thun unseren lieben
getrûwen unseren frûntlichen grues, lieben getrûwen frûnde. Semlichen muetwillen und unrechte, so man an den unseren ietz menigvaltig begat,
es sye ze Murten oder anderswa mit ûwer und andere unser guetten frûnde hilffe ze wider stan - So bitten und manen wir ûch ernstlich,
wie das ir mit ûwer gantzen macht ze ross und ze fuoss den nachsten mendag ze nacht nach sant Bartholomeus tag gewaffent und wol
gerûst by uns in unser stat Berne sin wellent und ûch ouch mit essigen guett besorgent von dem obgenannten mendig hin die nechsten viert-
zechen tag ungevarlich. Ouch so bitten wir ûch, wie das in den unseren uff dem land uff und ab ze ziechenne an irem guette unschedlich und
unwüstlich varen und ziechen wellent, als wir ûch des sunderlich wol getrûwen Datum sub sigillo nostro die assumptionis glorissime virginis
Marie anno item CCCC X